CELEX: 32016R1347
Language: hu
Date: 2016-08-08 00:00:00
Title: A Bizottság (EU) 2016/1347 végrehajtási rendelete (2016. augusztus 8.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 250. alkalommal történő módosításáról

9.8.2016   
            
            
               HU
            
            
               Az Európai Unió Hivatalos Lapja
            
            
               L 214/12
            
         A BIZOTTSÁG (EU) 2016/1347 VÉGREHAJTÁSI RENDELETE
   (2016. augusztus 8.)
   az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 250. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) bekezdésére,
   mivel:
   
               (1)
            
            
               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
            
         
               (2)
            
            
               2016. augusztus 3-án az Egyesült Nemzetek Biztonsági Tanácsának szankcióbizottsága úgy határozott, hogy két természetes személlyel egészíti ki az azon személyekre, csoportokra és szervezetekre vonatkozó listáját, amelyekre a pénzeszközök és gazdasági erőforrások befagyasztását alkalmazni kell. A 881/2002/EK rendelet I. mellékletét ennek megfelelően módosítani kell.
            
         
               (3)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. augusztus 8-án.
      
         
            a Bizottság részéről,
         
         
            az elnök nevében,
         
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 139., 2002.5.29., 9. o.
   
   
      MELLÉKLET
      A 881/2002/EK rendelet I. mellékletében a „Természetes személyek” rész a következő bejegyzésekkel egészül ki:
      
                  a)
               
               
                  „Aslan Avgazarovich Byutukaev (más néven a) Аслан Авгазарович Бютукаев; b) Amir Khazmat; c) Амир Хазмат; d) Abubakar; e) Абубакар). Születési ideje: 1974.10.22. Születési helye: Kitaevka, Novoszelickojei járás, Sztavropoli határterület, Oroszországi Föderáció. Állampolgársága: Oroszországi Föderáció. Címe: Akharkho utca 11, Katyr-Yurt, Acshoj-martani járás, Csecsen Köztársaság, Oroszországi Föderáció. A 7d. cikk (2) bekezdésének i) pontjában meghatározott megjelölés időpontja: 2016.8.3.”
               
            
                  b)
               
               
                  „Ayrat Nasimovich Vakhitov (más néven a) Айрат Насимович Вахитов; b) Salman Bulgarskiy; c) Салман Булгарский). Születési ideje: 1977.3.27. Születési helye: Naberezhnye Chelny, Tatárföldi Köztársaság, Oroszországi Föderáció. Állampolgársága: Oroszországi Föderáció. Egyéb információ: Szíriai vagy iraki állampolgár hamis útlevelét használhatja. Az Interpol–ENSZ Biztonsági Tanács speciális körözésen való feltüntetéshez fénykép áll rendelkezésre. A 7d. cikk (2) bekezdésének i) pontjában meghatározott megjelölés időpontja: 2016.8.3.”